Maż-żewġ miljun ruħ immarċjaw fil-kapitali Amerikana, Washington DC biex jipprotestaw kontra l-qtil mill-pulizija ta’ nies suwed li ma jkunux armati. Fost id-dimostranti kien hemm il-qraba ta’ Michael Brown li nqatel f’Ferguson f’Missouri u ta’ Eric Garner li miet waqt li kien qed jinżamm fi New York. Il-Qorti kienet iddeċidiet li ma jittieħdux passi kontra l-uffiċjali nvoluti fil-mewt tagħhom u dan wassal għal rabja fost in-nies u konsegwentament protesti. Minkejja t-temp kiesaħ, eluf ħadu sehem f’dimostrazzjoni oħra fi New York. Id-dimostranti f’Washington DC sejħu għal tibdil fil-liġi Amerikana.